Mint abban az időben szinte minden brit jégkorong-válogatott játékos, ő is kanadai születésű volt. 1916-ban ment Angliába a kanadai sereg kötelékében, mint hadnagy. Egy évvel később leszerelt és Newcastle upon Tyne-ban élt tovább. Az 1924. évi téli olimpiai játékokon részt vett a jégkorongtornán. Három mérkőzésen játszott és kettő gólt ütött a francia jégkorong-válogatott ellen. Végül bronzérmesek lettek. Élete további részében mérnökként dolgozott egy olajvállalatnál és visszaköltözött Kanadába. 55 évesen San Diegóban hunyt el.